தாறு மாய் தறுகண் குன்றம் தட மத அருவி தாழ்ப்ப, ஆறும் ஆய், கலின மா விலாழியால் அழிந்து, ஓர் ஆறு ஆய், சேறும் ஆய், தேர்கள் ஓடத் துகளும் ஆய், ஒன்றோடு ஒன்று மாறு மாறு ஆகி, வாளா கிடக்கிலா மறுகில், சென்றார். 6 தண்டுதல் இன்றி ஒன்றி, தலைத்தலைச் சிறந்த காதல் உண்டபின், கலவிப் போரின் ஒசிந்த மென் மகளிரேபோல், பண் தரு கிளவியார்தம் புலவியில் பரிந்த கோதை, வண்டொடு கிடந்து, தேன் சோர், மணி நெடுந் தெருவில் சென்றார். 7